**Anunț public de selecție Expert în fundraising**

În vederea susținerii implementării programului „Timișoara - Capitală Europeană a Culturii în anul 2023”, Asociația Timișoara 2021 - Capitală Europeană a Culturii lansează un Anunț public de selecție a unui *Expert în fundraising*, cu posibilitatea depunerii candidaturilor în perioada 27 decembrie 2022 - 4 ianuarie 2023.

**Expert fundraising**

**1 post, contract de muncă/contract de colaborare;**

**timp de muncă: cel mult 40 de ore/săptămână;**

**Descrierea postului**

Expertul în fundraising coordonează departamentul de fundraising al asociației și implementează strategia de atragere de fonduri (fundraising) stabilită de conducerea executivă a asociației.

**Cerințe față de deținătorul funcției**

* Posedarea fluentă a limbii române și a limbii engleze;
* Folosirea calculatorului în activitatea zilnică și posedarea la nivel avansat a MS Office, Windows și internet;
* Excelente abilități de comunicare și negociere;
* Gândire strategică;

**Sarcini specifice**

* Stabilește, împreună cu conducerea executivă a asociației, coordonatele strategiei de *fundraising* și își însușește activitățile de implementat, precum și rezultatele de atins;
* Selectează companiile care urmează a fi abordate în vederea încheierii unor parteneriate;
* Planifică întâlniri cu posibilii parteneri și supraveghează întocmirea rapoartelor aferente fiecărei întâlniri de către asistentul în *fundraising*;
* Acordă sarcini asistentului de *fundraising* în relație cu fiecare partener;
* Participă la întâlnirile de networking cu scopul de a promova Programul cultural național “*Timișoara - Capitală Europeană a Culturii în anul 2023*”, precum și de a atrage posibili parteneri și sponsori ai acestuia;
* Menține legătura cu posibilii parteneri și depune diligențele necesare în vederea încheierii contractelor cu aceștia;
* Întocmește baza de date cu sponsori/parteneri și propune inițiative de dezvoltare a acesteia;
* Colaborează cu colegii din cadrul celorlalte departamente ale asociației în vederea îndeplinirii  obligațiilor asumate de asociație prin contractele încheiate;
* Urmărește implementarea contractelor de sponsorizare/parteneriat/servicii de promovare în raport cu sponsorii/partenerii/beneficiarii acestora;

**Relații ierarhice în cadrul organizației**

* Se subordonează Directorului Executiv al asociației și, după caz, Managerului de Operațiuni;
* Are în subordine membrii departamentului de *fundraising* al asociației;
* Colaborează cu colegii din asociație și cu partenerii asociației.

**Depunerea candidaturii**

Personale interesate vor transmite pe adresa de e-mail a asociației, **recrutare@timisoara2023.eu**, dosarul de candidatură format din:

* Curriculum vitae;
* scrisoare de intenție.

**Termenul-limită** de primire a candidaturilor este 4.01.2023, ora 23:59 (ora României). Interviurile vor avea loc în intervalul 5.01.2023-6.01.2023. Vor fi invitate la interviu doar persoanele care au depus dosarul de candidatură complet.